Document ID: 32004R2271

PADOMES REGULA (EK) Nr. 2271/2004
(2004. gada 22. decembris),
ar kuru groza Padomes Regulu (EK) Nr. 1255/96, kas uz laiku atliek kopējā muitas tarifa autonomos nodokļus dažiem rūpniecības ražojumiem, lauksaimniecības un zvejniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 26. pantu,
ņemot vērā Komisijas priekšlikumu,
tā kā:
(1)
Kopienas interesēs ir pilnīgi vai daļēji atlikt kopējā muitas tarifa autonomos nodokļus vairākiem jauniem produktiem, kas nav iekļauti pielikumā Padomes Regulai (EK) Nr. 1255/96 (1996. gada 27. jūnijs), kas uz laiku atliek kopējā muitas tarifa autonomos nodokļus dažiem rūpniecības ražojumiem, lauksaimniecības un zvejniecības produktiem (1).
(2)
Vairākus minētajā regulā uzskaitītos produktus, kam Kopiena vairs nav ieinteresēta turpmāk atlikt kopējā muitas tarifa autonomos nodokļus vai kam ir jāgroza apraksts, lai ņemtu vērā produktu tehnisko attīstību un ekonomiskās tendences tirgū, būtu jāsvītro no pielikuma saraksta.
(3)
Produkti, kuru aprakstos ir jāizdara grozījumi, būtu jāuzskata par jauniem produktiem.
(4)
Attiecīgi būtu jāgroza Regula (EK) Nr. 1255/96.
(5)
Tā kā šo regulu vajadzētu piemērot no 2005. gada 1. janvāra, tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (EK) Nr. 1255/96 pielikumu groza šādi:
1)
iekļauj produktus, kas uzskaitīti šīs regulas I pielikumā;
2)
svītro produktus, kuru kodi ir norādīti šīs regulas II pielikumā.
2. pants
Šī regula stājas spēkā trešajā dienā pēc tās publicēšanas “Eiropas Savienības Oficiālajā Vēstnesī”.
To piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 22. decembrī

Labels: 3
1
15
6